cyanic-selkie/wikianc huggingface dataset:
మౌలానా ఆజాద్ జాతీయ ఉర్దూ విశ్వవిద్యాలయం
ప్రాంగణం
ఈ విశ్వవిద్యాలయానికి లక్నోలో శాటిలైట్ క్యాంపస్, శ్రీనగర్ (జమ్మూ కాశ్మీర్) వద్ద క్యాంపస్ లు ఉన్నాయి. వీటితోపాటు భోపాల్, దర్భంగా, శ్రీనగర్, ఔరంగాబాదు, సంభల్, అసన్సోల్, నుహ్, బీదర్ మొదలైన ప్రాంతాలలో ఉపాధ్యాయ విద్య కళాశాలలు ఉన్నాయి. వీటిని విద్య-శిక్షణ శాఖ ద్వారా మార్గనిర్దేశం చేస్తారు. విశ్వవిద్యాలయం బెంగుళూరు, దర్భాంగా, హైదరాబాదు, కటక్ ప్రాంతాలలో నాలుగు పాలిటెక్నిక్ కళాశాలలను నిర్వహిస్తోంది. అలాగే బెంగుళూరు, దర్భాంగా, హైదరాబాదు, కటక్ లలో నాలుగు ఐటిసి కళాశాలలు; దర్భాంగా, హైదరాబాదు, నుహ్ (మీవాట్) లో మూడు ఉర్దూ మోడల్ పాఠశాలలు కూడా ఉన్నాయి.
కోర్సులు
ఇందులో 7 విభాగాల ద్వారా విద్యను బోధిస్తారు. ఈ శాఖలు ప్రస్తుతం 84 కోర్సులు (25 పిహెచ్‌డి; 21 పిజి; 10 యుజి, 05 పిజి డిప్లొమా, 05 డిప్లొమా ప్రోగ్రామ్‌లు, 2 సర్టిఫికేట్ కోర్సులు) లను అందిస్తున్నాయి.
1. భాషలు, భాషాశాస్త్రం, ఇండాలజీ
3. మాస్ కమ్యూనికేషన్, జర్నలిజం
4. స్కూల్ ఆఫ్ కంప్యూటర్ సైన్స్ & ఇన్ఫర్మేషన్ టెక్నాలజీ
5. ఆర్ట్స్, సోషల్ సైన్సెస్
7. శాస్త్రాలు
కులపతి
2018, మే 17 న ఫిరోజ్ బఖ్త్ అహ్మద్ ఈ విశ్వవిద్యాలయం కులపతిగా నియమితులయ్యాడు.
స్మారక ఉపన్యాసం
ఈ విశ్వవిద్యాలయంలో ఉపాధ్యక్షుడు హమీద్ అన్సారీ మొట్టమొదటి మహ్మద్ కులీ కుతుబ్ షా స్మారక ఉపన్యాసం ఇచ్చాడు.
సౌకర్యాలు
1998లో స్థాపించబడిన ఈ విశ్వవిద్యాలయం మౌలానా ఆజాద్ గ్రంథాలయంకి నిలయంగా నిలిచింది. ఉర్దూలో 27 పత్రికలు, ఆంగ్లంలో 129, హిందీలో తొమ్మిది, ఉర్దూ, ఇంగ్లీష్, తెలుగు, హిందీ భాషలలో 13 వార్తాపత్రికలు కాకుండా 40 ముఖ్య పత్రికలకు ఈ గ్రంథాలయం చందాలు చెల్లించింది. ఉర్దూ భాషా, సాహిత్యం, సంస్కృతి కేంద్రం ఈ విశ్వవిద్యాలయంతో సంబంధం కలిగివుంది.
ఇతర లంకెలు
వర్గం:తెలంగాణ విశ్వవిద్యాలయాలు వర్గం:విశ్వవిద్యాలయాలు వర్గం:1998 స్థాపితాలు వర్గం:హైదరాబాదు వర్గం:ఉర్దూ భాష వర్గం:భారతీయ కేంద్రీయ విశ్వవిద్యాలయాలు
కపోతం
ఇవి ప్రపంచవ్యాప్తంగా విస్తరించాయి కానీ ముఖ్యంగా ఇండోమలేసియా, ఆస్ట్రేలాసియా ప్రాంతాలలో ఎక్కువ రకాలున్నాయి.
కపోతాలు పొట్టిగా లావుగా ఉండి, చిన్న మెడ, ముక్కు కలిగివుంటాయి. సామాన్యంగా మనం పట్టణాలలో ఇంటి పరిసరాల్లో చూసే కపోతాలను ఫెరల్ కపోతాలు (Feral Pigeon) అంటారు.
కపోతాలు చెట్లు, కొండచరియలు, ఆపార్టుమెంటుల మీద పుల్లలతో గూడు కట్టుకుంటాయి. ఇవి ఒకటి లేదా రెండు గుడ్లు పెడతాయి. పిల్లల్ని ఆడమగ పక్షులు రెండూ సంరక్షిస్తాయి. పిల్లలు 7 నుండి 28 రోజుల తర్వాత గూడు వదిలి ఎగిరిపోతాయి. పావురాలు గింజలు, పండ్లు, చిన్న మొక్కల్ని తింటాయి. చాలామంది కపోతం అనే పేరు బదులు పావురం అనే పదం వాడతారు.
కపోతాలు గురించి కొన్ని విశేషాలు
ఇవి ప్రపంచవ్యాప్తంగా విస్తరించాయి కానీ ముఖ్యంగా ఇండోమలయా, ఆస్ట్రేలాసియా ప్రాంతాలలో ఎక్కువగా రకాలున్నాయి.
కపోతాలు పొట్టిగా లావుగా ఉండి, చిన్న మెడ, ముక్కు కలిగివుంటాయి. సామాన్యంగా మనం పట్టణాలలో ఇంటి పరిసరాల్లో చూసే కప, జాతులు వేరు. అందుకే కపోతాన్ని పావురముగా పొరబడుతుంటారు.
బయట లంకెలు
వర్గం:పక్షులు
బుర్హాన్‌పల్లి (రాయపర్తి)
బుర్హాన్‌పల్లి, తెలంగాణ రాష్ట్రం, వరంగల్ జిల్లా, రాయపర్తి మండలం లోని గ్రామం.
ఇది మండల కేంద్రమైన రాయిపర్తి నుండి 12 కి. మీ. దూరం లోను, సమీప పట్టణమైన వరంగల్ నుండి 45 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత వరంగల్ జిల్లాలో, ఇదే మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన వరంగల్ గ్రామీణ జిల్లా లోకి చేర్చారు. ఆ తరువాత 2021 లో, వరంగల్ గ్రామీణ జిల్లా స్థానంలో వరంగల్ జిల్లాను ఏర్పాటు చేసినపుడు ఈ  గ్రామం, మండలంతో పాటు కొత్త జిల్లాలో భాగమైంది. 2011 భారత జనగణన గణాంకాల ప్రకారం ఈ గ్రామం 409 ఇళ్లతో, 1732 జనాభాతో 557 హెక్టార్లలో విస్తరించి ఉంది. గ్రామంలో మగవారి సంఖ్య 860, ఆడవారి సంఖ్య 872. షెడ్యూల్డ్ కులాల సంఖ్య 171 కాగా షెడ్యూల్డ్ తెగల సంఖ్య 311. గ్రామం యొక్క జనగణన లొకేషన్ కోడ్ 578295 .పిన్ కోడ్: 506314.
విద్యా సౌకర్యాలు
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు రెండు ఉన్నాయి.ప్రాథమికోన్నతపాఠశాల, మాధ్యమిక పాఠశాల‌లు కొండూరులోనూ ఉన్నాయి. సమీప జూనియర్ కళాశాల రాయిపర్తిలోను, ప్రభుత్వ ఆర్ట్స్ / సైన్స్ డిగ్రీ కళాశాల తొర్రూరులోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ వరంగల్లో ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల వరంగల్లో ఉన్నాయి.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ప్రైవేటు కొరియర్ గ్రామానికి 5 కి.మీ. లోపు దూరంలో ఉంది. ఇంటర్నెట్ కెఫె / సామాన్య సేవా కేంద్రం గ్రామం నుండి 10 కి.మీ.కి పైబడిన దూరంలో ఉంది.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉంది. రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. సినిమా హాలు గ్రామం నుండి 5 నుండి 10 కి.మీ. దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 16 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
బుర్హాన్‌పల్లిలో భూ వినియోగం కింది విధంగా ఉంది:
నీటిపారుదల సౌకర్యాలు
బుర్హాన్‌పల్లిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
బుర్హాన్‌పల్లిలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
ప్రత్తి, వరి, మొక్కజొన్న
చేతివృత్తులవారి ఉత్పత్తులు
లోహ వస్తువులు, చెక్క వస్తువులు
చింతకింది మల్లేశం
చింతకింది మల్లేశం చేనేత కార్మికుడు, పద్మశ్రీ అవార్డు గ్రహీత. ఈయన చేనేత కార్మికులకు శ్రమ తగ్గించేందుకు గాను ఆసు యంత్రాన్ని కనుక్కున్నాడు. 2019లో ఈయన జీవితం ఆధారంగా మల్లేశం అనే సినిమా వచ్చింది.
జననం
తెలంగాణ రాష్ట్రం లోని యదాద్రి భువనగిరి జిల్లా ఆలేరు మండలం షారాజీపేటలో జన్మించారు.
గుర్తింపు
చేనేతకు సంబంధించిన ఆసు యంత్రాన్ని కనుగొన్నందుకు పద్మశ్రీ ఈయన ఈ అవార్డును అందుకున్నారు.
ఆసు యంత్రం తయారి
చింతకింది మల్లేశంది నిరుపేద చేనేత కుటుంబం. అమ్మచీరలు నేస్తుంది. ఒక చీరకు ఆసు పోయడానికి దారాన్ని పిన్నుల చుట్టు 9వేల సార్లు అటూ ఇటూ తిప్పాలి. ఇలా రోజుకి 18వేల సార్లు దారాన్ని కండెల చుట్టూ తిప్పితే గాని (25 కి.మీ) రెండు చీరలు తయారుకావు. దారాన్ని కండెల చుట్టూ తిప్పుతుంటే మల్లేషం తల్లి చేతులు లాగుతూ ఉండేవి. అమ్మ భుజం నొప్పితో రోజంతా బాధపడుతుంటే అమ్మ కష్టం గట్టేక్కేదెలా ఏదో ఒకటిచేయాలనుకున్నాడు. తనకొచ్చిన ఆలోచనను ఇరుగుపొరుగుతో పంచుకున్నాడు. వాళ్లు నిరుత్సాహపరచినా తన ఆశయం నెరవేర్చకోవడంకోసం హైదరాబాద్ వచ్చాడు. పార్ట్‌ టైమ్ జాబ్ చేస్తూ ఆసు యంత్రాన్ని పార్టులు పార్టులుగా తయారుచేశాడు. మొత్తం యంత్రం తయారుచేయడానికి ఏడేళ్లు పట్టింది.
ఆసియాలో గొప్ప యంత్రంగా ప్రశంస
అమ్మ పేరుమీదనే 2000ల సంవత్సరంలో లక్ష్మీ ఆసు యత్రం కనిపెట్టాడు. 2011 సంవత్సరంలో ఈ యంత్రానికి పేటెంట్ హక్కులు వచ్చాయి. అదే సంవత్సరం చివరలో ఫోర్బ్స్ జాబితాలో మల్లేశం పేరు చోటు చేసుకుంది. 2011లో ఆసు యంత్రానికి సాఫ్ట్ వేర్ జత చేస్తామని అమెరికా ముందుకు వచ్చింది. ఆసు యంత్రం ఆసియాలో ది బెస్ట్ అని అమెరికాకు చెందిన పాట్ లాబ్స్ ప్రశంసించింది. అదే ఏడాది ఉత్తమ గ్రామీణ ఆవిష్కర్తగా రాష్టప్రతి చేతుల మీదుగా అవార్డు తీసుకున్నాడు.
మూలాలు
వర్గం:పద్మశ్రీ పురస్కారం పొందిన తెలంగాణ వ్యక్తులు వర్గం:యాదాద్రి భువనగిరి జిల్లా శాస్త్రవేత్తలు
అనీసుర్ రహమాన్
అనీసుర్ రహమాన్ (1927 ఆగస్టు 24 - 1987 జూన్ 8 ) తెలంగాణకు చెందిన శాస్త్రవేత్త. సిడిసి 3600 కంప్యూటర్‌లో లెన్నార్డ్-జోన్స్ పొటెన్షియల్‌ని ఉపయోగించి 864 ఆర్గాన్ అణువుల వ్యవస్థను అధ్యయనం చేసి 1964లో లిక్విడ్ ఆర్గాన్‌పై పేపర్ సమర్పించాడు. రమమాన్ రాసిన అల్గోరిథంలు అనేక కోడ్‌లకు ఆధారంగా ఉంది. డేవిడ్ జెఈ కాల్వేతో కలిసి లాటిస్ గేజ్ సిద్ధాంతానికి మైక్రోకానానికల్ సమిష్టి విధానం వంటి అనేక రకాల సమస్యలపై పనిచేశాడు.
వృత్తిరంగం
1960లో డాక్టర్ రహమాన్ ఆర్గోన్నే నేషనల్ లాబొరేటరీలో భౌతిక శాస్త్రవేత్తగా 25 సంవత్సరాలు పనిచేశాడు.1985లో డాక్టర్ రహమాన్ మిన్నెసోటా విశ్వవిద్యాలయంలోని ఫ్యాకల్టీలో ఫిజిక్స్ ప్రొఫెసర్‌గా, సూపర్‌కంప్యూటర్ ఇన్‌స్టిట్యూట్‌లో సహచరుడిగా చేరాడు.
గుర్తింపులు-అవార్డులు
డా. రహమాన్‌ను మాలిక్యులర్ డైనమిక్స్ పితామహుడిగా పిలుస్తారు. 1977లో డాక్టర్ రహమాన్ అమెరికన్ ఫిజికల్ సొసైటీచే ఇర్వింగ్ లాంగ్‌ముయిర్ ప్రైజ్‌ను అందుకున్నాడు. బెర్నీ ఆల్డర్ 2009లో అధ్యక్షుడు ఒబామా నుండి నేషనల్ మెడల్ ఆఫ్ సైన్స్ అవార్డును అందుకున్నాడు.
మరణం
అనీసుర్ రహమాన్ 1987, జూన్ 8న మరణించాడు.
బాబా ఫసియుద్దీన్
బాబా ఫసియుద్దీన్ తెలంగాణ రాష్ట్రానికి చెందిన రాజకీయ నాయకుడు. ఆయన హైదరాబాదు మహానగరపాలక సంస్థ (జీహెచ్ఎంసీ) డిప్యూటీ మేయర్‌గా 2016 ఫిబ్రవరి 11 నుండి 2021 ఫిబ్రవరి 10 వరకు బాధ్యతలు నిర్వహించాడు.
అనీసుర్ రహమాన్
మూలాలు
వర్గం:1927 జననాలు వర్గం:1987 మరణాలు వర్గం:హైదరాబాదు జిల్లా వ్యక్తులు వర్గం:హైదరాబాదు జిల్లా శాస్త్రవేత్తలు
బాబా ఫసియుద్దీన్
రాజకీయ జీవితం
బాబా ఫసియుద్దీన్ తెలంగాణ రాష్ట్ర సమితి పార్టీ ద్వారా రాజకీయాల్లోకి వచ్చాడు. ఆయన తెలంగాణ ఉద్యమంలో తెలంగాణ విద్యార్థి విభాగంలో కీలకంగా పనిచేస్తూ టిఆర్ఎస్వీ హైదరాబాద్ జిల్లా అధ్యక్షుడిగా సకల జనుల సమ్మె, వంటావార్పు, మిలియన్‌ మార్చి‌, రైల్‌రోకో, చలోడిల్లీ వంటి పార్టీ కార్యక్రమాల్లో పాల్గొన్నాడు. బాబా ఫసియుద్దీన్ 2016లో జరిగిన గ్రేటర్ హైదరాబాద్ మున్సిపల్ కార్పొరేషన్ ఎన్నికల్లో బోరబండ డివిజన్ నుంచి టీఆర్‌ఎస్‌ పార్టీ తరపున కార్పొరేటర్‌గా పోటీ చేసి గెలిచి 2016 ఫిబ్రవరి 11న గ్రేటర్ హైదరాబాద్ డిప్యూటీ మేయర్‌గా బాధ్యతలు చేపట్టాడు. ఆయన 2020లో జరిగిన గ్రేటర్ హైదరాబాద్ మున్సిపల్ కార్పొరేషన్ ఎన్నికల్లో బోరబండ డివిజన్ రెండోసారి కార్పొరేటర్‌గా గెలిచాడు.
బయటి లింకులు
వర్గం:తెలంగాణ రాష్ట్ర సమితి రాజకీయ నాయకులు వర్గం:1982 జననాలు
స్మార్తం
అద్వైత వేదాంతము
విష్ణు పురాణములో మహ విష్ణువు బ్రహ్మ, విష్ణువు, శివుడిగా ఎలా రూపాంతరం చెందాడో తెలిపేందుకు ఒక కథ ఉంది. ఒక్క మాటలో చెప్పాలంటే, ఈ రూపాలు, పేర్లు, అన్నీ ఆ నిర్గుణ బ్రహ్మణుని యొక్క వివిధ రూపాలు — అల్టిమేట్ రియాలిటీ.
నిత్య కర్మ
నిత్య కర్మలో అనబడే యజ్జ్ఞములు ఉంటాయి. ఈ రోజుల్లో చివరి రెండుయజ్ఞములు కొన్ని ఇళ్లలో మటుకే చేస్తున్నారు. బ్రహ్మచారులు చేసేవి: అమావాస్య తర్పణము, శ్రాద్ధము మిగతా సంప్రదాయములలో వస్తాయి.
ఇవి కూడా చూడండి
నిత్య కర్మ|కామ్య కర్మ
శ్రౌత సాంప్రదాయము
సాంప్రదాయకంగా స్మార్తులు కూడా శ్రౌత సంప్రదాయం అనుసరిస్తారు. శ్రౌత సంప్రదాయం వేదాలులో వివరించబడినట్లు యజ్ఞాలు యొక్క పనితీరుపై ఉద్ఘాటిస్తుంది. నేడు శ్రౌత సంప్రదాయం అనుసరించే పలువురు స్మార్తులు లేరు. అయితే దక్షిణాది రాష్ట్రాలులో శ్రౌత సంప్రదాయం బలంగా ఉందని నమ్మకం ఉంది అని భావన..
మతపరమైన సంస్థలు
కొన్ని సాంప్రదాయక స్మార్త మత సంస్థలు:
అద్వైత వేదాంతము
స్మార్తం ప్రపంచ దృష్టికోణాన్ని అద్వైత వేదాంతం ద్వారా ప్రభావితమైంది. ఆది శంకరాచార్యులు, శృంగేరిలో అద్వైత మఠాలు (శారదా పీఠం) స్థాపించారు. ద్వారకలో (ద్వారక పీఠం), పూరీలో (గోవర్ధన పీఠం), బద్రీనాథ్లో జ్యోతిర్మాత్మక లేదా (జ్యోతిర్మఠ పీఠం) అనేవి నేడు స్మార్తం సంప్రదాయం యొక్క విలాసానికి నెలవు స్థితిలో పరిగణించబడుతున్నాయి. అద్వైత మఠములు యొక్క (శంకర మఠములు అని కూడా) అందరు జగద్గురులు (పీఠాధిపతి) స్మార్తులు అని అనుకోవచ్చును.
ప్రముఖ అద్వైతులు
కొందరు ప్రముఖ స్మార్త అద్వైతులు:
అద్వైతులు తదుపరి కొందరు ప్రముఖ స్మార్తులు:
బయటి లింకులు
వర్గం:హిందూ మతము వర్గం:హిందూ మతం తెగలు వర్గం:ఒకే మతాలు వర్గం:స్మార్తీయం
గుడ్లగూబ
గుడ్లగూబ (ఆంగ్లం Owl) పెద్ద కనుగుడ్లతో అందవికారంగా ఉండి రాత్రిపూట తిరిగే ఒక పక్షి. ఇవి స్ట్రిగిఫార్మిస్ (Strigiformes) క్రమానికి చెందినవి. వీటిలో సుమారు 200 జాతులు ఉన్నాయి. ప్రస్తుతం జీవించివున్న గుడ్లగూబల్ని రెండు కుటుంబాలలో ఉన్నాయి. వీనిలో స్ట్రిగిడే (Strigidae) కుటుంబంలో సామాన్యమైన గుడ్లగూబలు, టైటానిడే (Tytonidae) కుటుంబంలో బార్న్ గుడ్లగూబలు ఉన్నాయి.
ఇవి ధృవప్రాంతాలలో తప్ప మిగిలిన ప్రపంచమంతా విస్తరించాయి. ఆంగ్లభాషలో గుడ్లగూబల సమూహాన్ని పార్లమెంటు అంటారు.
దీన్ని అపశకునపు పక్షిగా భావించకుండా లక్ష్మీదేవి వాహనంగా పెద్దలు చెప్పారు. కారణం ఈ గుడ్లగూబ మనకు నష్టం కలిగించే అనేక కీటకాలను, చిన్న జంతువులనూ తిని బ్రతుకుతుంది. మనిషికి ఏ హానీ చెయ్యదు. పర్యావరణ సమతుల్యతకు ఉండి తీరాల్సిన పక్షి.
జూపాడు బంగ్లా
జూపాడు బంగ్లా (గ్రామం), ఆంధ్రప్రదేశ్ రాష్ట్రం, నంద్యాల జిల్లా,  జూపాడు బంగ్లా మండలం లోని గ్రామం. ఇది జూపాడు మండలానికి కేంద్రం.
ఇది కర్నూలు - దోర్నాల జాతీయ రహదారి 340C పై ఉంది. కర్నూలు పట్టణం నుండి తూర్పు దిశగా 46 కిమీ దూరంలో వుంది. నంద్యాల 46 కిమీ, చాపిరేవుల 49 కిమీ, బేతంచర్ల 59 కిమీ ఇతర దగ్గరలోని పట్టణాలు. కోట్ల రైల్వే స్టేషన్, కర్నూలు నగర రైల్వే స్టేషన్ ఇక్కడి దగ్గరి రైల్వే స్టేషన్లు. ఇక్కడ దగ్గరలో తంగడంచ లో బహత్తర విత్తనాల పార్కు నిర్మాణం చేపట్టారు.
వెలుపలి లింకులు
వర్గం:రెంటచింతల మండలం లోని రెవిన్యూయేతర గ్రామాలు
పాబ్లో నెరుడా
పాబ్లో నెరుడా  (ఆంగ్లం: Pablo Neruda) (జూలై 12, 1904 – సెప్టెంబరు 23, 1973) ఒక స్పానిష్ కవి, రాజకీయ నాయకుడు. చిలీ దేశస్తుడు. ఇతనిని నోబెల్ పురస్కారం 1971 లో వరించింది. ఇతని అసలు పేరు నెఫ్టాలి రికార్డో రేయిస్ బసాల్టో (Neftalí Ricardo Reyes Basoalto). పాబ్లో నెరుడా అన్నది ఇతని కలం పేరు. తరువాతి కాలంలో తన పేరును పాబ్లో నెరుడాగా మార్చుకున్నాడు. సముద్రం ఇతని కవిత్వంలో అంతర్భాగం. అందుకే ఇతనిని సముద్ర కవి అనికూడా అంటారు.
తెలుగులో నెరుడా అనువాదాలు చాలా మంది కవులుచేశారు, చేస్తున్నారు.
హిమ్ సాగర్ ఎక్స్‌ప్రెస్
మార్గం
హిమ్ సాగర్ ఎక్స్‌ప్రెస్  శుక్రవారం మధ్యాహ్నం 02గంటల 05నిమిషాలకు కన్యాకుమారిలో బయలుదేరి  సోమవారం మధ్యాహ్నం  15గంటల 20నిమిషాలకు కాట్రా చేరుకుంటుంది. తిరుగు ప్రయాణంలో సోమవారం రాత్రి  09 గంటల 55 నిమిషాలకు కాట్రాలో బయలుదేరి గురువారం రాత్రి 09గంటల 30నిమిషాలకు కన్యాకుమారి చేరుతుంది. హిమ్ సాగర్ ఎక్స్‌ప్రెస్ తమిళనాడు, కేరళ, ఆంధ్ర ప్రదేశ్, తెలంగాణ, మహారాష్ట్ర, మధ్య ప్రదేశ్, రాజస్థాన్, ఉత్తర ప్రదేశ్, ఢిల్లి, హర్యానా, పంజాబ్, జమ్మూ కాశ్మీరు రాష్ట్రాల మీదుగా ప్రయాణిస్తుంది.
హిమ్ సాగర్ ఎక్స్‌ప్రెస్ న్యూఢిల్లీ రైల్వే స్టేషన్లో 02గంటల 30 నిమిషాలపాటు ఆగుతుంది. హిమ్ సాగర్ ఎక్స్‌ప్రెస్ దక్షిణ ,మధ్య, ఉత్తర భారతదేశము లో ముఖ్య రైల్వే స్టేషన్లయిన తిరువనంతపురం, ఎర్నాకుళం, పాలక్కడ్, కోయంబత్తూరు, ఈరోడ్, సేలం, తిరుపతి, రేణిగుంట, గూడూరు, విజయవాడ, వరంగల్, బల్లార్షా, నాగ్పూర్, ఇటార్సీ, భోపాల్, ఝాన్సీ, ఆగ్రా,న్యూఢిల్లీ రైల్వే స్టేషన్, రోహ్తక్, జఖల్, లుధియానా, జలంధర్, సంబ, జమ్మూ తావి, ఉధమ్ పూర్‌ల మీదుగా కాట్రా చేరుతుంది.
పెట్టె‌ల కూర్పు
హిమ్ సాగర్ ఎక్స్‌ప్రెస్‌లో స్లీపర్ క్లాసు పెట్టెలు పది, ఏ.సి. మూడవ క్లాసు పెట్టెలు మూడు, ఏ.సి. రెండవ  క్లాసు పెట్టె యొకటి, మూడు సాధారణ పెట్టెలు, ఒక వంటపెట్టె మొత్తం 19 పెట్టెలు ఉన్నాయి. {| class="wikitable plainrowheaders unsortable" style="text-align:center" !scope="col" rowspan="1" style="background:lightskyblue;"| Loco !scope="col" rowspan="1" style="background:lightskyblue;"| 1 !scope="col" rowspan="1" style="background:lightskyblue;"| 2 !scope="col" rowspan="1" style="background:lightskyblue;"| 3 !scope="col" rowspan="1" style="background:lightskyblue;"| 4 !scope="col" rowspan="1" style="background:lightskyblue;"| 5 !scope="col" rowspan="1" style="background:lightskyblue;"| 6 !scope="col" rowspan="1" style="background:lightskyblue;"| 7 !scope="col" rowspan="1" style="background:lightskyblue;"| 8 !scope="col" rowspan="1" style="background:lightskyblue;"| 9 !scope="col" rowspan="1" style="background:lightskyblue;"| 10 !scope="col" rowspan="1" style="background:lightskyblue;"| 11 !scope="col" rowspan="1" style="background:lightskyblue;"| 12 !scope="col" rowspan="1" style="background:lightskyblue;"| 13 !scope="col" rowspan="1" style="background:lightskyblue;"| 14 !scope="col" rowspan="1" style="background:lightskyblue;"| 15 !scope="col" rowspan="1" style="background:lightskyblue;"| 16 !scope="col" rowspan="1" style="background:lightskyblue;"| 17 !scope="col" rowspan="1" style="background:lightskyblue;"| 18 !scope="col" rowspan="1" style="background:lightskyblue;"| 19
కాలపట్టిక
ఈ రైలు కన్యాకుమారి మొదలు క్రొత్త ఢిల్లీ వరకు ఈరోడ్ లేక ఆర్కోణం షెడ్ కు చెందిన ఎలెక్ట్రిక్ ఇంజనుతోను, క్రొత్త ఢిల్లీ మొదలు వైష్ణోదేవి వరకు తుగ్లకాబాద్ షెడ్ కు చెందిన డీజిల్ ఇంజనుతోను నడచును.
మూలాలు
వర్గం:భారతీయ రైల్వేలు వర్గం:తమిళనాడు రైలు రవాణా వర్గం:కేరళ రైలు రవాణా వర్గం:ఆంధ్రప్రదేశ్ రైలు రవాణా వర్గం:తెలంగాణ రైలు రవాణా వర్గం:మహారాష్ట్ర రైలు రవాణా వర్గం:మధ్య ప్రదేశ్ రైలు రవాణా వర్గం:రాజస్థాన్ రైలు రవాణా వర్గం:ఉత్తర ప్రదేశ్ రైలు రవాణా వర్గం:ఢిల్లీ రైలు రవాణా వర్గం:హర్యానా రైలు రవాణా వర్గం:పంజాబ్ రైలు రవాణా వర్గం:జమ్మూ కాశ్మీరు రైలు రవాణా
మొరిపిరాల (రాయపర్తి)
మురిపిరాల తెలంగాణ రాష్ట్రం, వరంగల్ జిల్లా, రాయపర్తి మండలం లోని గ్రామం.
ఇది మండల కేంద్రమైన రాయిపర్తి నుండి 8 కి. మీ. దూరం లోను, సమీప పట్టణమైన వరంగల్ నుండి 42 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత వరంగల్ జిల్లాలో, ఇదే మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన వరంగల్ గ్రామీణ జిల్లా లోకి చేర్చారు. ఆ తరువాత 2021 లో, వరంగల్ గ్రామీణ జిల్లా స్థానంలో వరంగల్ జిల్లాను ఏర్పాటు చేసినపుడు ఈ  గ్రామం, మండలంతో పాటు కొత్త జిల్లాలో భాగమైంది. 2011 భారత జనగణన గణాంకాల ప్రకారం ఈ గ్రామం 783 ఇళ్లతో, 3094 జనాభాతో 1575 హెక్టార్లలో విస్తరించి ఉంది. గ్రామంలో మగవారి సంఖ్య 1580, ఆడవారి సంఖ్య 1514. షెడ్యూల్డ్ కులాల సంఖ్య 594 కాగా షెడ్యూల్డ్ తెగల సంఖ్య 1000. గ్రామం యొక్క జనగణన లొకేషన్ కోడ్ 578294 .పిన్ కోడ్: 506314.
విద్యా సౌకర్యాలు
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు నాలుగు, ప్రభుత్వ ప్రాథమికోన్నత పాఠశాల ఒకటి ఉన్నాయి.సమీప మాధ్యమిక పాఠశాల రాయపర్తిలో ఉంది. సమీప జూనియర్ కళాశాల రాయిపర్తిలోను, ప్రభుత్వ ఆర్ట్స్ / సైన్స్ డిగ్రీ కళాశాల తొర్రూరులోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ వరంగల్లో ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల వరంగల్లో ఉన్నాయి.
ప్రభుత్వ వైద్య సౌకర్యం
మురిపిరాలలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.సంచార వైద్య శాల గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
మురిపిరాలలో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ప్రైవేటు కొరియర్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామం నుండి 10 కి.మీ.కి పైబడిన దూరంలో ఉంది.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ఆటో సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
రాష్ట్ర రహదారి, జిల్లా రహదారి గ్రామం గుండా పోతున్నాయి. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 16 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
మురిపిరాలలో భూ వినియోగం కింది విధంగా ఉంది:
నీటిపారుదల సౌకర్యాలు
మురిపిరాలలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
మురిపిరాలలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
ప్రత్తి, మొక్కజొన్న, వరి
చేతివృత్తులవారి ఉత్పత్తులు
కలప వస్తువులు
తోట త్రిమూర్తులు
తోట త్రిమూర్తులు ఆంధ్రప్రదేశ్ రాష్ట్రానికి చెందిన రాజకీయ నాయకుడు, మాజీ ఎమ్మెల్యే మరియు ఆంధ్రప్రదేశ్‌ శాసనమండలి సభ్యుడు. వ్యవసాయ కుటుంబంలో జన్మించిన తోట త్రిమూర్తులు బాల్యం నుంచి నాయకత్వ లక్షణాలను ఒణికి పుచ్చుకున్నాడు.అన్యాయాన్ని, అక్రమాలు సహించని మనస్తత్వం కలిగిన వ్యక్తి. ముక్కు సూటిగా మాట్లాడే స్వభావం ఉంది.తోట లోని ఈ లక్షణాలు గమనించిన ముఖ్యమంత్రి వైఎస్ జగన్మోహన్రెడ్డి ఆయనను పార్టీ లో కి స్వయంగా ఆహ్వానించి మండపేట అసెంబ్లీ నియోజకవర్గం ఇన్చార్జి బాధ్యతలు అప్పగించారు.అనంతరం కొత్త గా ఏర్పడిన కోనసీమ జిల్లా కు పార్టీ అధ్యక్షుడు గా నియమించారు. తెలుగు రాష్ట్రాలలో ఉన్న తన సామాజిక వర్గంలో బలమైన పట్టు ఉన్న నాయకుడు.
రాజకీయ జీవితం
తోట త్రిమూర్తులు యువకుడిగా ఉన్న సమయంలోనే. రాజకీయాలు పట్ల ఆసక్తి పెంచుకొని గ్రామ స్థాయి రాజకీయాల్లోకి ప్రవేశించాడు, ఆ తరువాత 1982లో ఎన్టీఆర్ తెలుగుదేశం పార్టీని స్థాపించిన తరువాత ఆ పార్టీలో చేరి రామచంద్రపురం నియోజకవర్గంలో బలమైన నేతగా ఎదుగుతూ వచ్చాడు.
1994లో జరిగిన ఆంధ్రప్రదేశ్ అసెంబ్లీ ఎన్నికల్లో రామచంద్రపురం నుండి స్వతంత్ర అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. అనంతరం1995 లో తేలుగుదేశం పార్టీలో చేరి పార్టీ అభ్యర్థి గా రామచంద్రపురం నుంచి1999లో రెండోసారి ఎమ్మెల్యేగా గెలిచాడు. 2004లో పిల్లి సుభాష్ చంద్రబోస్ చేతిలో ఓటమి పాలైన తర్వాత తెలుగు దేశం పార్టీకి రాజీనామా చేసి 2008లో నటుడు చిరంజీవి స్థాపించిన ప్రజారాజ్యం పార్టీలో చేరి ఆ పార్టీ అభ్యర్థిగా పోటీ చేసి 2009లో జరిగిన అసెంబ్లీ ఎన్నికల్లో ఓటమి పాలయ్యాడు. ప్రజారాజ్యం పార్టీ కాంగ్రెస్ పార్టీలో విలీనం కావడం వల్ల కాంగ్రెస్ లో చేరి 2012లో జరిగిన ఉప ఎన్నికల్లో గెలిచి మూడోసారి ఎమ్మెల్యేగా గెలిచాడు.
2014 రాష్ట్ర విభజన అనంతరం కాంగ్రెస్ పార్టీకి రాజీనామా చేసి తెలుగు దేశం పార్టీలో చేరి 2014లో పార్టీ అభ్యర్థిగా పోటీ చేసి ఎమ్మెల్యేగా గెలిచాడు. 2014-19 వరకు జిల్లా మెట్ట సీమలో వివిధ రూపాల్లో తన బలాన్ని పెంచుకోవడమే కాకుండా జిల్లా కాపు సామాజిక వర్గానికి బలమైన నాయకుడుగా ఏదీగాడు.
తోట త్రిమూర్తులు 2019లో జరిగిన ఎన్నికల్లో వైఎస్సార్‌ సీపీ అభ్యర్థి చెల్లుబోయిన వేణుగోపాల కృష్ణ చేతిలో ఓటమి పాలయ్యాడు. తోట త్రిమూర్తులు 14 సెప్టెంబర్ 2019లో తెలుగుదేశం పార్టీకి రాజీనామా చేసి, 15 సెప్టెంబర్ 2019న వైఎస్సార్ కాంగ్రెస్ పార్టీ లో చేరాడు. ఆయన 14 జూన్ 2021లో గ‌వ‌ర్న‌ర్ కోటాలో ఎమ్మెల్సీగా నియమితుడయ్యాడు. ఆయన 21 జూన్ 2021న ఎమ్మెల్సీగా ప్రమాణ స్వీకారం చేశాడు.
శ్రీనివాసరెడ్డి (దర్శకుడు)
శ్రీనివాసరెడ్డి తెలుగు చలనచిత్ర దర్శకుడు. తక్కువ బడ్జెటుతో హాస్య చిత్రాలు తీసి గుర్తింపు పొందాడు. సహాయ దర్శకుడిగా సినీజీవితం ప్రారంభించిన శ్రీనివాసరెడ్డి, 1997లో ఆలీ హీరోగా వచ్చిన ఆషాడం పెళ్ళికొడుకు సినిమాతో దర్శకుడిగా మారాడు.
జీవిత విషయాలు
శ్రీనివాసరెడ్డి 1969లో పశ్చిమ గోదావరి జిల్లా తణుకు మండలంలోని వెలగలవారిపాలెం గ్రామంలో జన్మించాడు. స్వగ్రామంలో ప్రాథమిక విద్యను, పెనుమంట్రలో హైస్కూల్ విద్యను పూర్తిచేశాడు. తరువాత భీమవరంలోని డిఎన్ఆర్ ఇంటర్ కాలేజీలో చేరి, చదువు మధ్యలోనే ఆపేసి కర్ణాటకకు వెళ్ళాడు.
సినిమారంగం
శ్రీనివాసరెడ్డి తన సినీజీవితం ప్రారంభంలో వివిధ దర్శకుల దగ్గర కన్నడ, తెలుగు చిత్రాలకు సహాయ దర్శకుడిగా పనిచేశాడు. 1984లో కన్నడ దర్శకుడు విజయరెడ్డికి సహాయకుడిగా చేరాడు. ఎం. శ్యామ్ ప్రసాద్ రెడ్డి పరిచయంతో తెలుగులో తొలిసారిగా ఆహుతి సినిమాకు కోడి రామకృష్ణ ఆధ్వర్యంలో దర్శకత్వ విభాగంలో పనిచేశాడు. తరువాత జి. రామ్ మోహన్ రావు, వై. నాగేశ్వరరావులు దర్శకత్వం వహించిన వివిధ చిత్రాలకు సహాయ దర్శకుడిగా పనిచేశాడు. శివనాగేశ్వరరావుతో కలిసి మరో మూడు చిత్రాలకు సహ దర్శకుడిగా పనిచేశాడు.
అదే సమయంలో శ్రీనివాసరెడ్డి, తన స్నేహితులు (ఆనంద్ రెడ్డి, శ్రీనివాసరెడ్డి, రామలింగేశ్వరారెడ్డి, రామకృష్ణారెడ్డి) సహకారంతో 1997లో ఆలీ హీరోగా ఆషాడం పెళ్ళికొడుకు సినిమాకు తొలిసారిగా దర్శకత్వం వహించాడు. తరువాత సుమన్, భానుప్రియ ప్రధాన పాత్రల్లో ఫిబ్రవరీ 14 నెక్లెస్ రోడ్డు పేరుతో సస్పెన్స్ చిత్రానికి దర్శకత్వం వహించాడు. ఎం.ఎస్. రెడ్డి, టి. సుబ్బిరామి రెడ్డిల నిర్మాణంలో అందం అనే చిత్రాన్ని రూపొందించాడు. కానీ ఈ చిత్రం విడుదలకాలేదు.
ఆ తరువాత త్రినాధ్ పెదిరెడ్ల ద్వారా నిర్మాత ఎన్. సూర్యప్రకాశరావు పరిచయంతో 2005లో శివాజీ హీరోగా అదిరిందయ్యా చంద్రం సినిమాను రూపొందించాడు. 2006లో టాటా బిర్లా మధ్యలో లైలా, 2007లో మల్టీస్టారర్ సినిమా యమగోల మళ్ళీ మొదలైంది సినిమాలకు దర్శకత్వం వహించాడు. 2008లో బొమ్మన బ్రదర్స్ చందన సిస్టర్స్ సినిమాకు దర్శకత్వం వహించాడు, ఇది విజయవంతంగా ప్రదర్శించబడింది.
ఇతర లంకెలు
వర్గం:1969 జననాలు వర్గం:తెలుగు సినిమా దర్శకులు వర్గం:తెలుగు సినిమా రచయితలు వర్గం:జీవిస్తున్న ప్రజలు
చంద్రప్రభ సైకియానీ
చంద్రప్రభ సైకియాని (1901 మార్చి 16 - 1972 మార్చి 16) అస్సాంకు చెందిన స్వాతంత్ర్య సమరయోధురాలు, రచయిత్రి, సంఘ సంస్కర్త. ఆమెను అస్సాంలో స్త్రీవాద ఉద్యమానికి మార్గదర్శకురాలిగా పరిగణిస్తారు. అస్సాం మహిళల సంక్షేమం కోసం పనిచేస్తున్న ప్రభుత్వేతర సంస్థ అయిన ఆల్ అస్సాం మహిళా మహిళా సమితిని స్థాపించింది. భారత ప్రభుత్వం ఆమెకు 1972 లో నాల్గవ అత్యున్నత భారతీయ పౌర పురస్కారం పద్మశ్రీ బహూకరించింది. మూడు దశాబ్దాల తరువాత, 2002 లో సంఘ సంస్కర్తలు అనే శ్రేణిలో సైకియాని స్మారక స్టాంపును విడుదల చేసింది
1920-21 శాసనోల్లంఘన ఉద్యమంలోను, 1932 లో జరిగిన సహాయ నిరాకరణోద్యమం లోనూ ఆమె చురుకైన పాత్ర పోషించింది. శాసనసభ ఎన్నికల్లో పోటీ చేసిన ఆమె స్వతంత్ర భారతదేశ రాజకీయాల్లో అడుగుపెట్టిన మొదటి మహిళగా గుర్తింపు పొందింది. సైకియాని కవయిత్రి, రచయిత్రి కూడా.
జీవితం తొలి దశలో
చంద్రప్రభ అస్సాం రాష్ట్రం, కామరూప్ జిల్లా లోని దోయిసింగారి గ్రామంలో 1901 మార్చి 16 న రతిరామ్ మజుందార్, గంగప్రియా మజుందార్ లకు జన్మించింది. ఆమెకు చంద్రప్రియ అని పేరు పెట్టారు. ఈశాన్య భారతదేశ రాష్ట్రం. పదకొండు మంది పిల్లలలో ఆమె ఏడవది. పెద్దయ్యాక ఆమె, "చంద్రప్రభ సైకియాని" అనే పేరును ఎంచుకుంది.
ఆమె సోదరి రజనీప్రభ సైకియాని (అస్సాంలో మొదటి మహిళా డాక్టరు) తో పాటు, వారు అనేక కిలోమీటర్ల దూరంలో ఉన్న బాలుర పాఠశాలలో (బాలికల పాఠశాల లేదు) చదువుకున్నారు. నడుము లోతున్న నీళ్ళను దాటుకుని వెళ్ళేవారు. వారి ప్రయత్నం పాఠశాల సబ్ ఇన్స్‌పెక్టర్ అయిన నీల్కాంత బారువాను ఆకట్టుకుంది. ఆమెకు నాగావో మిషన్ స్కూల్‌కు స్కాలర్‌షిప్ లభించింది. నాగావ్ మిషన్ స్కూల్‌లో, క్రైస్తవ మతంలోకి మారాలనే ప్రతిపాదనను తిరస్కరించడంతో ఆమెను హాస్టల్‌లో ఉండడానికి పాఠశాల అధికారులు అనుమతించలేదు. ఆమె వారిపై నిరసన వ్యక్తం చేసింది. చివరకు ఆమె నిరసన ఫలితాన్నిచ్చి, అధికారులు ఆమెను హాస్టల్‌లోకి చేర్చుకున్నారు.
పాఠశాల అయిన తర్వాత, ఆమె స్థానికంగా ఉండే నిరక్షరాస్యులైన బాలికలను పాఠశాలకు సమీపంలో ఉన్న తాత్కాలిక షెడ్డులో చేర్చి, తాను నేర్చుకున్న వాటిని వారికి బోధించేది. హాస్టల్ సూపరింటెండెంట్ హిందూ విద్యార్థుల పట్ల వివక్షాపూరితంగా వ్యవహరించినందుకు ఆమె నిరసన వ్యక్తం చేసింది. దానితో ఆమె సామాజిక కార్యకలాపాలు మొదలయ్యాయి.
తల్లిదండ్రులు ఆమెను ఒక వృద్ధుడి కిచ్చి పెళ్ళి చెయ్యబీవడంతో ఆమె ఎదురు తిరిగింది అస్సామీ రచయిత దండినాథ్ కలితాతో నిశ్చితార్థం చేసుకుంది. వారి సంబంధం కారణంగా ఆమెకు ఒక కుమారుడు కలిగాడు. కానీ కలితా మరొకరిని పెళ్ళి చేసుకోవడంతో ఆమె జీవితాంతం అవివాహిత గానే ఉండిపోయింది. కుమారుడిని పెంచడంలో ఒంటరి తల్లిగా అమె సంప్రదాయవాద సమాజం నుండి తీవ్రమైన వ్యతిరేకతను ఎదుర్కొంది. అయితే తేజ్‌పూర్‌లో ఉండగా ఆమెకు చంద్రనాథ్ శర్మ, ఓమియో కుమార్ దాస్, జ్యోతిప్రసాద్ అగర్వాలా, లఖిధర్ శర్మ వంటి సామాజిక, సాంస్కృతిక నాయకుల పరిచయం కలిగించింది.
సామాజిక, రాజకీయ జీవితం
సైకియాని నాగావ్‌ లోని ఒక ప్రాథమిక పాఠశాలలో ఉపాధ్యాయురాలిగా తన వృత్తిని ప్రారంభించింది. తరువాత తేజ్‌పూర్ బాలికల ME స్కూల్‌కు ప్రధానోపాధ్యాయురాలిగా మారింది.
తేజ్‌పూర్‌లో ఉండగా ఆమెకు, జ్యోతిప్రసాద్ అగర్వాలా, ఓమియో కుమార్ దాస్, చంద్ర నాథ్ శర్మ, లఖిధర్ శర్మ వంటి ప్రముఖులతో పరిచయమైంది. 1918 లో, అసోమ్ ఛాత్ర సన్మిలన్ వారి తేజ్‌పూర్ సెషన్‌లో, ఆమె ఏకైక మహిళా ప్రతినిధి. నల్లమందు తినడం వల్ల కలిగే హానికరమైన ప్రభావాలపై భారీ సమూహాన్ని ఉద్దేశించి ప్రసంగించింది. దానిని నిషేధించాలని కోరింది. ఒక అస్సామీ మహిళ, పెద్ద సభలో మాట్లాడిన మొదటి సంఘటన ఇది.
1921 లో జాతీయవాదం పెరగడంతో ప్రభావితమై, ఆమె మహాత్మాగాంధీ సహాయ నిరాకరణోద్యమంలో పాల్గొంది. తేజ్‌పూర్ మహిళల్లో సందేశాన్ని వ్యాప్తి చేయడానికి కృషి చేసింది. 1925 లో అస్సాం సాహిత్య సభ వారి నాగావ్ సమావేశంలో ఆమె ఆహ్వానిత వక్తగా ప్రసంగించింది. అక్కడ ఆమె మహిళలను విడిగా ఒక ప్రత్యేక ఆవరణలో కూర్చోబెట్టడం చూసి, ఆ అడ్డంకులను పడదోయమని పిలుపు నిచ్చింది. దాంతో ఆ మహిళలు బయటికి వచ్చి పురుషులతో పాటు కలిసారు.
గ్రామానికి తిరిగి వచ్చిన తరువాత, ఆమె కల్జీరాపారా పాఠశాలలో టీచర్‌గా చేరింది. కానీ భారత జాతీయ కాంగ్రెస్ గౌహతి సభలకు హాజరు కావడానికి పాఠశాల అనుమతి నిరాకరించడంతో ఆమె ఉద్యోగానికి రాజీనామా చేసింది. ఆమె తన సామాజిక క్రియాశీలతను కొనసాగించింది. బాల్య వివాహాలు, బహుభార్యాత్వం, దేవాలయాలలో మహిళల పట్ల వివక్షకు వ్యతిరేకంగా వ్యవహరించడానికి మహిళల విద్య, స్వయం ఉపాధి వంటి సమస్యలను చేపట్టడానికి 1926 లో అస్సాం స్థానిక మహిళా సమితిని స్థాపించింది ఆమె ప్రయత్నాల వలన గౌహతి సమీపంలో ఉన్న హయగ్రీవ మాధవ ఆలయం లోకి మహిళలను అనుమతించారు. శాసనోల్లంఘన ఉద్యమం లో పాల్గొన్న కారణంగా ఆమె 1930 లో జైలు శిక్ష అనుభవించింది. తరువాత 1942 లో క్విట్ ఇండియా ఉద్యమం లో పాల్గొన్నప్పుడు మళ్లీ జైలు పాలైంది.
భారత స్వాతంత్ర్యం తరువాత, ఆమె సోషలిస్ట్ పార్టీలో చేరింది. కానీ మళ్ళీ కాంగ్రెసు పార్టీలో చేరింది. 1957 అసోం శాసనసభ ఎన్నికల్లో పోటీ చేసి ఓడిపోయింది. ఆమె కుమారుడు అతుల్ సైకియా రాజకీయవేత్త. అసోం శాసనసభ మాజీ సభ్యుడు.
సాహిత్య కార్యకలాపాలు, పురస్కారాలు, గుర్తింపులు
సైకియాని 1918 లో 17 ఏళ్ల వయసులో స్థానిక పత్రిక, బాహిలో తన మొదటి చిన్న కథను ప్రచురించింది. తర్వాత పితృభిత (1937), సిపాహి బిద్రోహత్ (సిపాయ్ తిరుగుబాటు), డిల్లిర్ సింహాసన్ (ఢిల్లీ సింహాసనం), కవి అనవ్ ఘోష్ తదితర నవలలు రచించింది. ఆమె మహిళా సమితి సంస్థకు చెందిన అస్సామీ పత్రిక అభిజత్రికి సంపాదకురాలిగా ఏడు సంవత్సరాల పాటు పనిచేసింది. అల్ ఇండియా అస్సాం రైతుల సమావేశానికి కూడా నాయకత్వం వహించింది.
1972 లో భారత ప్రభుత్వం ఆమెను పద్మశ్రీ తో సత్కరించింది. మళ్లీ 2002 లో, భారత ప్రభుత్వం ఆమె గౌరవార్థం స్మారక స్టాంపును విడుదల చేసింది.
మరణం, వారసత్వం
సైకియాని తన 72 వ పుట్టినరోజు నాడు, 1972 మార్చి 16 న క్యాన్సర్‌తో మరణించింది ఆమె మరణానికి కొన్ని నెలల ముందు,1972 లో, భారత ప్రభుత్వం ఆమెకు పద్మశ్రీ పురస్కారం ప్రదానం చేసింది. 2002 లో పోస్ట్‌ డిపార్ట్‌మెంట్ ఆఫ్ పోస్ట్స్ ద్వారా సంఘ సంస్కర్తల స్మారక తపాలా బిళ్ళను విడుదల చేసి ప్రభుత్వం ఆమెను సత్కరించింది. గౌహతి లోని ప్రభుత్వ పాలిటెక్నిక్‌కు ఆమె పేరు పెట్టారు. తేజ్పూర్ విశ్వవిద్యాలయం ఈశాన్య భారతదేశంలో మహిళల విద్య అభివృద్ధి కోసం 2009 లో ఆమె పేరిట ఒక మహిళల సెంటర్, ఉమెన్స్ స్టడీస్ కోసం చంద్రప్రభ సైకియానీ సెంటర్ (CSCWS) ను స్థాపించారు.
ఆమె జీవిత చరిత్రపై నాలుగు పుస్తకాలు వచ్చాయి:
నిరుపమా బోరోఘాయ్ రచించిన అభియాత్రి వన్ లైఫ్ మెనీ రివర్స్ అనే నవల సైకియానీ జీవితంపై ఆధారపడీ రసిన కల్పిత రచన. ఈ నవలకు 1996 లో సాహిత్య అకాడమీ పురస్కారం లభించింది. తరువాత ప్రొదీప్టో బోర్గోహైన్ ఈ నవలను ఆంగ్లంలోకి అనువదించాడు. సాహిత్య అకాడమీ అవార్డును గెలుచుకున్నారు.
మూలాలు
వర్గం:1972 మరణాలు వర్గం:1901 జననాలు వర్గం:అస్సామీ సాహిత్యవేత్తలు వర్గం:అస్సాం మహిళా స్వాతంత్ర్య సమర యోధులు
మైలారం(ధర్ పల్లి)
మైలారం తెలంగాణ రాష్ట్రం, నిజామాబాద్ జిల్లా, ధర్‌పల్లి మండలంలోని గ్రామం.
ఇది మండల కేంద్రమైన ధర్‌పల్లి నుండి 35 కి. మీ. దూరంలో ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నిజామాబాదు జిల్లా లోని ఇదే మండలంలో ఉండేది.
గణాంకాలు
2011 భారత జనగణన గణాంకాల ప్రకారం ఈ గ్రామం 466 ఇళ్లతో, 1842 జనాభాతో 580 హెక్టార్లలో విస్తరించి ఉంది. గ్రామంలో మగవారి సంఖ్య 894, ఆడవారి సంఖ్య 948. షెడ్యూల్డ్ కులాల సంఖ్య 323 కాగా షెడ్యూల్డ్ తెగల సంఖ్య 3. గ్రామం యొక్క జనగణన లొకేషన్ కోడ్ 571240 .పిన్ కోడ్: 503175.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి దుబ్బాకలో ఉంది.సమీప జూనియర్ కళాశాల ధార్పల్లిలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు నిజామాబాద్లోనూ ఉన్నాయి. సమీప వైద్య కళాశాల హైదరాబాదులోను, మేనేజిమెంటు కళాశాల, పాలీటెక్నిక్‌లు నిజామాబాద్లోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల నిజామాబాద్లో ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. నలుగురు పారామెడికల్ సిబ్బంది ఉన్నారు. సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, టి. బి వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, పశు వైద్యశాల, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. ప్రాథమిక ఆరోగ్య కేంద్రం, మాతా శిశు సంరక్షణ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి. ప్రత్యామ్నాయ ఔషధ ఆసుపత్రి, డిస్పెన్సరీ గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో4 ప్రైవేటు వైద్య సౌకర్యాలున్నాయి. ఎమ్బీబీయెస్ కాకుండా ఇతర డిగ్రీ చదివిన డాక్టర్లు ఇద్దరు, డిగ్రీ లేని డాక్టర్లు ఇద్దరు ఉన్నారు. ఒక మందుల దుకాణం ఉంది.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. కాలువ/వాగు/నది ద్వారా, చెరువు ద్వారా కూడా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 16 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
మైలారంలో భూ వినియోగం కింది విధంగా ఉంది:
నీటిపారుదల సౌకర్యాలు
మైలారంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
మైలారంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, మొక్కజొన్న
పారిశ్రామిక ఉత్పత్తులు
బీడీలు
అమోఘవర్ష
మొదటి అమోఘవర్ష (మొదటి అమోఘవర్ష నృపతుంగ అని కూడా పిలుస్తారు) (సా.శ. 800–878) ఒక రాష్ట్రకూట చక్రవర్తి. రాష్ట్రకూట రాజవంశంలో గొప్ప పాలకుడుగానూ భారతదేశపు గొప్ప చక్రవర్తులలో ఒకడుగానూ ప్రఖ్యాతి వహించాడు. ఆయన 64 సంవత్సరాల పాలన రికార్డులో ఉన్న సుదీర్ఘమైన రాచరిక పాలనలలో ఒకటిగా గుర్తించబడుతుంది. ఆయన పాలనలో గనితా-సారా-సంగ్రహ, జినసేన, విరాసేన, శకతయను, శ్రీ విజయ (కన్నడ భాషా సిద్ధాంతకర్త) రాసిన గొప్ప భారతీయ గణిత శాస్త్రజ్ఞుడు మహావీరాచార్యుల వంటి చాలా మంది కన్నడ, సంస్కృత పండితులు అభివృద్ధి చెందారు. మొదటి అమోఘవర్ష నిష్ణాతుడైన కవి, పండితుడు. ఆయన కన్నడలో మొట్టమొదటి సాహిత్య రచన అయిన కవిరాజమార్గా రచించాడు. సంస్కృతంలో మతపరమైన రచన అయిన ప్రష్ణోత్తర రత్నమలికలను కూడా ఆయన రాశారు (లేదా సహ రచయితగా ఉన్నాడు). తన పాలనలో నృపతుంగ, అతిషాధవాలా, వీరనారాయణ, రత్తమార్తాండ, శ్రీవల్లభ వంటి బిరుదులను పొందారు. ఆయన రాష్ట్రకూట రాజుల రాజధానిని బీదరు జిల్లాలోని మయూర్ఖండు నుండి ఆధునిక కర్ణాటక రాష్ట్రంలోని గుల్బర్గా జిల్లాలోని మన్యాఖేటకు తరలించారు. ఆయన "ఇంద్రుడితో సరిపోల్చే లాంటి" రాజ నగరాన్ని నిర్మించాడని చెబుతారు. అత్యుత్తమ పనితనాన్ని ఉపయోగించి రాజకుటుంబం కొరకు విస్తృతంగా రూపొందించిన భవనాలను చేర్చేలా రాజధాని నగరం ప్రణాళిక చేయబడింది. అరబ్బు యాత్రికుడు సులైమాను అమోఘవర్షను ప్రపంచంలోని నాలుగు గొప్ప రాజులలో ఒకరని అభివర్ణించారు. అమోఘవర్ష ముస్లింలను గౌరవించాడని, తన నగరాల్లో మసీదుల నిర్మాణానికి అనుమతి ఇచ్చాడని సులైమాను రాశాడు. ఆయన మత స్వభావం, లలిత కళలు, సాహిత్యం పట్ల ఆయనకున్న ఆసక్తి, శాంతి-ప్రేమ స్వభావం, చరిత్రకారుడు పంచముఖి ఆయనను చక్రవర్తి అశోకుడితో పోల్చి గౌరవనీయమైన "దక్షిణాది అశోక"గా పేర్కొన్నాడు. కవిరాజమార్గ వచనంలో సాక్ష్యమిచ్చినట్లు కన్నడ ప్రజల భాష, సాహిత్యం, సంస్కృతి పట్ల అమోఘవర్ష అత్యధిక ప్రశంసలు పొందినట్లు తెలుస్తోంది.
ఆరంభకాల జీవితం
మొదటి అమోఘవర్ష (జన్మనామం పేరు షర్వా) ఉత్తర భారతదేశంలో విజయవంతమైన పోరాటాల కారణంగా తన తండ్రి చక్రవర్తి మూడవ గోవింద తిరిగి వచ్చే ప్రయాణంలో నర్మదా నది ఒడ్డున శ్రీభువనులో సా.శ. 800 లో జన్మించాడు. ఈ సమాచారం 803 మన్నే శాసనం, 871 సంజను ఫలకాల నుండి లభిస్తుంది. రెండూ మొదటి అమోఘవర్ష గురించి ముఖ్యమైన సమాచార వనరులుగా విశ్వసించబడుతున్నాయి. మొదటి అమోఘవర్ష తన తండ్రి మరణం తరువాత 14 సంవత్సరాల వయస్సులో (815 లో) సింహాసనాన్ని అధిష్టించాడని సిరూరు ఫలకాలు మరింత స్పష్టం చేస్తున్నాయి. ఆ తరువాత ఆయన శాసనాలన్నీ ఆయనను మొదటి అమోఘవర్షగా సూచించాయి. చక్రవర్తిగా తన ప్రారంభ సంవత్సరాలలో ఆయన సంరక్షకుడు ఆయన బంధువు, సామ్రాజ్యం గుజరాతు శాఖకు చెందిన కర్కా సువర్ణవర్ష ఉన్నాడు.
దక్షిణప్రాంత యుద్ధాలు
thumb|upright|ద్విభాషావిరచితమైన కన్నడం-సంస్కృత శిలాశాసనం (సా.శ.866) రాష్ట్రకూట రాజు అమోఘవర్షకు చెందిన పురాతన వ్రాపూర్వక కన్నడ ఆధారం తూర్పు చాళుక్య కుటుంబానికి చెందిన మొదటి విజయాదిత్య వేంగీలో పాలక రాష్ట్రకూట భూస్వామ్యాధిపతి బీమా సల్కీని పడగొట్టొ సింహాసనాన్ని స్వాధీనం చేసుకున్నాడు. తరువాత రాష్ట్రకూటులకు వ్యతిరేకంగా తన శత్రుత్వాన్ని కొనసాగించాడు. ఆయన రాష్ట్రకూట బలమైన కోట అయిన స్తంభ (ఆధునిక కమ్మమెట్టు) ను స్వాధీనం చేసుకున్నాడు. కాంబే, సాంగ్లీ ఫలకాల ఆధారంగా మొదటి అమోఘవర్ష వెంగీ చాళుక్యులను అధికంగా ఓడించి, వింగవల్లి యుద్ధంలో వారి బలమైన ప్రదేశాల నుండి వారిని తరిమికొట్టాడని తెలుస్తుంది. బాముమ్రా రికార్డులు "అమోఘవర్ష"ను సమర్థించిన రట్టా రాజ్యం మీద దాడి చేసిన "చాళుక్యుల సముద్రం వంటి సేనల" గురించి ప్రస్తావించాయి. ఈ విజయాల తరువాత అతను వీరనారాయణ అనే బిరుదును పొందాడు.
రెండవ విజయదిత్య కుమారుడు ఐదవ విష్ణువర్ధనుడు గుజరాతు రాష్ట్రకూట శాఖకు చెందిన కర్కా సోదరి అయిన రట్టా యువరాణి శిలమహదేవి మధ్య వివాహం జరగడం ద్వారా తాత్కాలికంగా ప్రశాంతత పునరుద్ధరించబడింది. అయితే ఐదవ విష్ణువర్ధనుడు మధ్య భారతదేశంలోని త్రిపురిలోని రాష్ట్రకూటుల ఉత్తర కాలచురి భూస్వామ్యాధికారుల మీద దాడి చేసి నాసికు సమీపంలో ఎలిచ్పూరును స్వాధీనం చేసుకున్నాడు. మొదటి అమోఘవర్ష ఐదవ విష్ణువర్ధనుడిని 846 లో చంపాడు. కాని తరువాతి తూర్పు చాళుక్య పాలకుడు మూడవ గుణగ విజయదిత్యతో స్నేహపూర్వక సంబంధాన్ని కొనసాగించాడు. 870 లో యువరాజు విమలదిత్య ఆధ్వర్యంలో దక్షిణ కెనరాకు చెందిన అలుపాలను అణిచివేసాడు. అదేవిధంగా మొదటి అమోఘవర్ష పల్లవులు (పాండ్యులను అఖాతం సమీపంలో నిలిపారు) తో పరస్పర స్నేహపూర్వక చర్యలను కొనసాగించాడు. పల్లవులకు రాష్ట్రకూటాలతో వైవాహిక సంబంధాలు ఉన్నాయి. నందివర్మనుడు శంఖ అనే రట్టా యువరాణిని వివాహం చేసుకున్నాడు. వారి కుమారుడిని "నృపతుంగ" అని కూడా పిలుస్తారు. ఇది పల్లవ రాజు నృపతుంగ మొదటి అమోఘవర్ష కుమార్తెను వివాహం చేసుకుని ఉండాలని చరిత్రకారులను సూచిస్తున్నారు.
871 లోని సంజను శాసనాలు మొదటి అమోఘవర్ష ద్రావిడ రాజ్యాన్ని పడగొట్టడానికి గొప్ప ప్రయత్నం చేసాడని, ఆయన సైన్యాల సమీకరణ కేరళ, పాండ్య, చోళ, కళింగ, మగధ, గుజరాతు పల్లవ రాజుల హృదయాల్లో బీభత్సం కలిగించిందని పేర్కొంది. మొదటి అమోఘవర్ష ఆయన సొంత సభలో తనకు వ్యతిరేకంగా కుట్రలో భాగస్వామ్యం వహించిన గంగావంశీ పాలకుడికి, కుట్రలో భాగస్వామ్యం వహించిన మిగిలిన వారికి జీవిత ఖైదు విధించాడని కూడా రికార్డు పేర్కొంది.
అమోఘవర్ష పాలన సా.శ. 877 వరకు కొనసాగింది. తరువాత ఆయన స్వచ్ఛందంగా తన సింహాసనం నుండి విరమించుకున్నాడు.
మతం, సంస్కృతి, సాహిత్యం
thumb|రాష్ట్రకూట అమోఘవర్ష నిర్మించిన జైన నారాయణ ఆలయం;పట్టడకలు మొదటి అమోఘవర్ష ఆయన పొరుగువారందరితో, భూస్వామ్యవాదులతో స్నేహంగా ఉండటానికి ఇష్టపడ్డాడు. వారి మీద దూకుడుగా వ్యవహరించడం మానుకున్నాడు. మతపరమైన పనులను నెరవేర్చడానికి ఆయన కొన్ని సార్లు తన సింహాసనాన్ని వదులుకున్నాడా అనేది ఇంకా చర్చనీయాంశమైంది. ఆయన తన ప్రజలను ఎంతో శ్రద్ధగా చూసుకున్నాడు. ఒకసారి ఒక విపత్తు వారికి హాని కలిగిస్తుందని భీతిచెందినప్పుడు (సంజను ఫలకాల ఆధారంగా) ఆయన కొల్లాపూరు మహాలక్ష్మి దేవికి తన వేలును బలిగా అర్పించాడు. ఈ దయగల చర్య కోసం సంజను శాసనం ఆయనను బలి, శిబి, జిముతవాహన (నాగనంద నాటకం హీరో) వంటి పురాణ వీరులతో పోలుస్తుంది. ఫ్ వంగా, అంగ, మగధ, మాల్వా, వెంగీ పాలకులు ఆయనను ఆరాధించారని వ్రాయబడింది.
మొదటి అమోఘవర్ష ఆచార్య జినసేన శిష్యుడు. దీనికి రుజువు గుణభద్ర రాసిన మహాపురాణం (ఉత్తరా పురాణం అని కూడా పిలుస్తారు), దీనిలో రచయిత "ప్రపంచానికి ఆనందకరమైనది జినసేనాచార్య ఉనికి, ఆయనకు నమస్కరించడం ద్వారా అమోఘవర్ష నృపతుంగా తనను తాను శుద్ధి చేసుకున్నానని భావించాడు". మొదటి అమోఘవర్ష జైనమతం దిగంబర శాఖ అనుచరుడని అదే రచన రుజువు చేస్తుంది. మొదటి అమోఘవర్ష జైన మతం, బౌద్ధమతం, హిందూ మతాన్ని పోషించాడు. అయినప్పటికీ పండితుడు రేయు అభిప్రాయం ఆధారంగా గుణభద్ర రాసిన మహాపురాణం, ప్రష్ణోత్తర రత్నమలిక, మహావీరాచార్య గణిత-సారా-సంగ్రహా వంటి రచనలు మొదటి అమోఘవర్ష నృతతుంగ జైనమతాన్ని అవలబించాడనడానికి నిదర్శనం. అరబ్బు యాత్రికుడు సులేమాను అభిప్రాయం ఆధారంగా మొదటి అమోఘవర్ష సామ్రాజ్యం ప్రపంచంలోని నాలుగు గొప్ప సమకాలీన సామ్రాజ్యాలలో ఒకటి అని ఆయన శాంతియుత, ప్రేమపూర్వక స్వభావం కారణంగా, ఆయనను అశోక చక్రవర్తితో సమానంగా పోల్చారు. పట్టడకల లోని జైన నారాయణ ఆలయం, (యునెస్కో ప్రపంచ వారసత్వ ప్రదేశం) కొన్నూరు వద్ద ఉన్న బసది, మన్యాఖేట వద్ద ఉన్న నేమినాథ బసది ఆయన పాలనలో నిర్మించబడ్డాయి. ఆయన రాణి అసగవ్వే. ఆయన కాలంలో మహావీరాచార్య, విరాసేన, జినసేన, గుణభద్ర, శకతయను, శ్రీ విజయ పండితులుగా ప్రసిద్ధి చెందినవారు.
రచనలు
మొదటి అమోఘవర్ష కన్నడ, సంస్కృత సాహిత్యంలో పండితుడు. ఆయన స్వంత రచన కవిరాజమార్గా కన్నడ భాషలో ఒక మైలురాయి సాహిత్య రచనగా గుర్తించబడుతుంది. రాబోయే శతాబ్దాలుగా భవిష్యత్తు కవులు, పండితులకు మార్గదర్శక పుస్తకంగా మారింది. సంస్కృత రచన ప్రష్ణోత్తర రత్నమలికను మొదటి అమోఘవర్ష తన వృద్ధాప్యంలో ఆయన రాజ్యవ్యవహారాల నుండి దూరమైన తరువాత రాసినట్లు చెబుతారు. అయితే మరికొందరు దీనిని ఆది శంకర లేదా విమలాచార్య రాసినవారని వాదించారు. ఆయన రచనలలో ఆయనకు ముందు అనేక కన్నడ రచయితల ప్రస్తావన ఉంది. గద్యంలో రాసిన వారు విమల, ఉదయ, నాగార్జున, జయబంధు, దుర్వినిత, కవిత్వం రాసిన వారిలో శ్రీవిజయ, కవిశ్వర, పండిత, చంద్ర, లోకపాల ఉన్నారు.
వెలుపలి లింకులు
వర్గం:800 జననాలు వర్గం:878 మరణాలు వర్గం:History of Karnataka వర్గం:Kannada poets వర్గం:9th-century Indian Jain monarchs వర్గం:Rashtrakuta dynasty వర్గం:9th-century rulers in Asia వర్గం:9th-century Indian poets వర్గం:Indian male poets వర్గం:Indian Sanskrit scholars
గాంధీ భవన్, ఛండీగఢ్
రూపకల్పన
ఇది నీటి కొలను మధ్యలో ఉన్న ఒక ఆడిటోరియం హాల్. వాస్తుశిల్పి నిర్మించిన కుడ్యచిత్రం ప్రవేశద్వారం వద్ద సందర్శకులను పలకరిస్తుంది. ప్రవేశద్వారం వద్ద ఆంగ్లంలో "ట్రూత్ ఈజ్ గాడ్" అని ఉంది. దీని అర్థం "సత్యమే దేవుడు". ప్రస్తుతం ఇక్కడ గాంధీజీకి సంబంధించిన అనేక పుస్తకాలు అందుబాటులో కలవు.
మూలాలు
వర్గం:గాంధేయవాదం
రామనాథ్ గోయెంకా
రామ్‌నాథ్ గోయెంకా (1904 ఏప్రిల్ 22-1991 అక్టోబరు 5) భారతీయ వార్తాపత్రిక ప్రచురణకర్త. ఆయన 1932లో ది ఇండియన్ ఎక్స్‌ప్రెస్‌ను ప్రారంభించాడు. ఆంగ్లం, ఇంకా వివిధ ప్రాంతీయ భాషా ప్రచురణలతో ఇండియన్ ఎక్స్‌ప్రెస్ గ్రూప్‌ను స్థాపించాడు. 2000లో, ఇండియా టుడే మ్యాగజైన్, "భారతదేశాన్ని తీర్చిదిద్దిన 100 మంది వ్యక్తుల" జాబితాలో ఆయనను పేర్కొంది. భారతదేశంలో ఆయన పేరు మీదుగా జర్నలిజం రంగంలో కృషి చేసిన వారికి రామనాథ్ గోయెంకా ఎక్సలెన్స్ ఇన్ జర్నలిజం అవార్డులు ప్రదానం చేస్తున్నారు.
జీవిత గమనం
అతను 23 పెరియా నాయకర్ వీధిలో తన స్వంత ప్రాంతమైన మాండవా సమీపంలోని గ్రామం నుండి వచ్చిన చౌధరీల కుటుంబంలో ఆశ్రయం పొందాడు. భారతదేశ అత్యవసర కాలంలో, ఇందిరాగాంధీని వ్యతిరేకిస్తూ ప్రభుత్వానికి వ్యతిరేకంగా నిలబడ్డ కొద్దిమంది స్వతంత్ర వ్యాపారవేత్త, పాత్రికేయులలో రామ్‌నాథ్ గోయెంకా ఒకరు. అతను తీర్థయాత్రకు తరుచూ తిరుమల తిరుపతి వెళ్లేవాడు.
రాజకీయ జీవితం
1930వ దశకంలో గోయెంకా బ్రిటన్ నుండి స్వాతంత్ర్యం కోసం మహాత్మా గాంధీ పోరాటంలో చేరాడు. తరువాత జవహర్ లాల్ నెహ్రూ నేతృత్వంలోని భారత జాతీయ కాంగ్రెస్ మద్దతుదారుగా మారాడు. 1971లో విదిశ లోక్‌సభ నియోజకవర్గం నుండి నుండి లోక్‌సభ సభ్యుడిగా ఎన్నికయ్యాడు. గోయెంకా జయప్రకాశ్ నారాయణ్‌కి ప్రధాన మంత్రి పదవికి ఉత్సాహంగా మద్దతు ఇచ్చినందుకు ప్రతీకారంగా, గోయెంకా  ఇండియన్ ఎక్స్‌ప్రెస్‌ సంస్థపై 1975లో ప్రధాన మంత్రి ఇందిరాగాంధీ విధించిన జాతీయ అత్యవసర పరిస్థితిలో అత్యంత కఠినంగా జరిమానా విధించింది. సెన్సార్‌షిప్ ఎత్తివేయబడిన వెంటనే, గోయెంకా వార్తాపత్రికలు బలవంతపు స్టెరిలైజేషన్‌లు, అత్యంత పేదల సామూహిక పునరావాసాలు, విస్తృతమైన అవినీతి, రాజకీయ అరెస్ట్‌లపై వరుసగా బహిర్గతాలను ప్రచురించాయి. ఈ నివేదికలు 1977 లో ఇందిరాగాంధీ ఓటమి, జనతా పార్టీ ఎదుగుదలలో కీలక అంశాలకు దారితీసాయి. ఆమె తిరిగి ఎన్నికైనప్పుడు (1980), ఇండియన్ ఎక్స్‌ప్రెస్ పన్ను, ఆస్తి ఉల్లంఘన నోటీసులతో డీలాగ్ చేసింది.1984 లో ఆమె హత్యకు గురైనతరువాత రాజీవ్ గాంధీతో సంధి కుదిరింది.
ఇండియన్ ఎక్స్‌ప్రెస్ చీలిక
1997లో రామ్‌నాథ్ గోయెంకా వారసులు ఇండియన్ ఎక్స్‌ప్రెస్ గ్రూప్‌ని రెండు సంస్థలుగా విభజించారు. ఉత్తర విభాగం వివేక్ గోయెంకా నియంత్రణలో ఉంది. అయితే దక్షిణ భాగం మనోజ్ సాంతాలియా కుటుంబ శాఖకు వెళ్లింది.
మరణం
గోయెంకా 1991 అక్టోబరు 5న ముంబైలో మరణించాడు.
మూలాలు
వర్గం:5వ లోక్‌సభ సభ్యులు వర్గం:1991 మరణాలు వర్గం:1904 జననాలు వర్గం:ప్రచురణకర్తలు వర్గం:ప్రచురణ సంస్థలు వర్గం:జర్నలిజం వర్గం:బీహార్ వ్యక్తులు వర్గం:పాత్రికేయులు వర్గం:వ్యాపారవేత్తలు వర్గం:వ్యాపార సంస్థలు వర్గం:పార్లమెంటు సభ్యులు వర్గం:రాజకీయ నాయకులు వర్గం:రాజకీయ విశ్లేషకులు వర్గం:స్వాతంత్ర్య సమర యోధులు
బర్ఘాట్ శాసనసభ నియోజకవర్గం
బర్ఘాట్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం సివ్‌నీ జిల్లా, బాలాఘాట్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
సింగినాదం
సింగినాదం లేదా సింహనాదం ఒక సుషిర వాద్యం. బాకా లాగ పెద్ద ధ్వనులు చేయటానికి ఉపయోగపడే వాయుద్యము. ఇది సన్నాయిని పోలి ఉండి మొదలు సన్నగానూ, చివర వెడల్పుగానూ ఉంటుంది. ఈ వాద్యం ద్వారా అనేక ధ్వనులను వాయిస్తారు.
పూర్వం మహమ్మదీయ వర్తకులు ఆంధ్రా ప్రాంతానికి వచ్చినప్పుడు తమ రాకను తెలుపుతూ పెద్ద పెద్ద బర్రె కొమ్ములతో ఉదేవారట. పెద్ద పెద్ద ధ్వనులు రావటం వలన వీటిని సింహనాదాలుగా వ్యవహరించి ఉండవచ్చు. అదే వ్యవహారంలో సింగినాదంగా రూపాంతరం చెంది ఉంటుందని భావిస్తున్నారు. మధ్యయుగాలలో రామానుజ మతస్థులు తమ వైష్ణవ గురువులను రాకను సూచించేందుకు ఈ వాద్యాన్ని ఉపయోగించేవారట.